Sign in / Join .st0{fill:#34437F;} .st1{fill:#878787;} Wednesday, October 27, 2021 ikteb hawn… Fittex "Ikkowċjajt ħafna goalkeepers ta' kwalità għolja li komplew jimirħu matul is-snin" Minn Cristian Muscat October 27, 2021 Ritratt Domenic Aquilina Cristian Muscat Intervista ma' Mario Capece – coach tal-goalkeepers tat-team nazzjonali Kif bdiet l-imħabba tiegħek lejn il-football? Hija passjoni mwielda mill-imħabba għall-isport in ġenerali. Il-football kien opportunità vera għalija biex niltaqa' u nkun flim­kien ma' ħbieb kemm fil-ground kif ukoll fl-istands biex nappoġġa lit-team favorit tiegħi. Imbagħad maż-żmien sar kollu xogħol għalija, iżda l-passjoni hija dejjem l-istess bħalma kienet fil-bidu bħala dilettant u b'dedikazzjoni massima, dejjem nipprova nagħmel l-aħjar minnha. Tista' tiddeskrivi l-esperjenza tiegħek bħala goalkeeper? L-esperjenza tiegħi bħala goalkeeper mhix daqshekk twila, kemm minħabba injury kif ukoll xewqa li niddedika ruħi biex nistudja l-irwol tal-goalkeeper, u ta' 26 sena bdejt l-avventura tiegħi bħala coach tal-goalkeepers. U l-irwol ta' coach tal- goalkeepers x'inhu? Il-bidu tiegħi kien pro­prju f'belt twelidi, Picerno, fil-Basilicata. L-ewwel nies li ħeġġewni biex nispeċjalizza fl-irwol kienu Amendola, Avigliano u Maiorano. Wara snin fis- settur taż-żgħażagħ, l-ew­wel esperjenza dejjem f'La­gonegro fir-Raba' Diviżjoni Taljana, u mbagħad ingħaqadt ma' Sorrento, il-club li litteralment iffur­ma­ni, fejn domt ħames snin. Minn hemm imbagħad kelli esperjenzi ma' clubs professjonali fl-Italja fost­hom Biellese, Sud Tirol, Ivrea, Canavese u Virtus Entella. Dan qabel kelli esperjenzi fil-Kanada, Florida, it-Tuneżija, il-Libja, l-Albanija u r-Rumanija. Ukoll kont kap tal-metodoloġija tal-Akkademja ta' AC Milan f'Sydney, l-Awstralja." Kemm hu differenti li tkun coach milli tkun player? Trid tħares lejn kollox minn perspettiva oħra. Qatt ma trid taħseb x'kont tagħmel bħala ġest tekniku, imma x'tista' tagħmel biex tikseb l-aħjar mill-goalkeepers tiegħek. Komponent ieħor importanti huwa l-immaniġġjar tal-emozzjonijiet, fejn qatt ma trid titqarraq bl-istress u tipprova tkun it-tarka tal- goalkeepers tiegħek. Trid tieħu l-biżgħat tagħ­hom u tagħmel minn kollox biex tittrasformahom fis-saħħa tagħhom. Kemm hu delikat l-irwol tal-goalkeeper fit-team? Huwa rwol affaxxinanti daqskemm huwa delikat; jiġi eżaltat fis-skiet f'mumenti tajbin u dejjem trid toqgħod bilqiegħda fis- skiet f'mumenti diffiċli. F'dawn l-aħħar snin, ir-rwol huwa dejjem aktar parti integrali ta' team globalment. Għal din ir-raġuni huwa saħansitra aktar sabiħ għalija. Iva huwa rwol diffiċli, imma li nkun protagonista fi ħdan ħidma f'team huwa ta' sodisfaz­zjon. Minn naħa l-oħra, trid tagħraf tegħleb id-diffikultajiet li jinqalgħu minn żmien għal ieħor. Liema goalkeepers rino­mati ikkowċjajt fil-karriera tiegħek? Ikkowċjajt ħafna goalkeeepers ta' kwalità għolja fil-karriera tiegħi u ninsab kuntent li kont parti żgħira mit-triq ta' suċċess tagħhom. Il-coach, Devis Mangia, riedni hawn, u l-entużjażmu tiegħu biex jitkellem dwar dak li jista' jsir f’Malta affaxxinani. Personalment, kienet opportunità kbira biex inżid biċċa oħra fl-esperjenza tie­għi barra minn Malta. Kif tiddeskrivi l-esperjenza tiegħek bħala coach tal- goalkeepers mat-team nazzjonali Malti? Sabiħa, b’saħħitha u ta’ vera! Inħolqot għaqda soda bejna l-istaff, players u tmex­xija. Ksibna ħafna riżultati importanti b’sagrifiċċju u dedikazzjoni min-naħa ta’ kulħadd, imma jekk għall- għajnejn tal-oħrajn jista’ jidher li bħal donnu diġá sar biżżejjed, nista’ nassigu­rakom li għalina lkoll dawn huma biss l-ewwel ostakli li jridu jingħelbu u għandna xewqa kbira li nkomplu mexjin b’mod pożittiv. Fir-rigward tal-ħajja f’Malta, jiena tip ta’ persunali nħobb nesperjenza bis-sħiħ il-kultura tal-pajjiż li jospitani, għalhekk prattikament inħoss li lqatt kollox. Għandi relazzjoni tajba man-nies, u rispett reċiproku, aspett li jiġi qabel kull ħaġa oħra għalija. Kemm taħdem mill-qrib mal-coach tat-team nazzjonali, Devis Mangia? Tagħna huwa xogħol ta’ staff reali. Mangia jagħtina d-direttivi u lkoll flimkien nagħmlu l-almu tagħna biex niksbu dak li hu meħ­tieg, Minn Mazzotta sa Gia­comazzi u Zinnari, minn Pagani sa Zanasi, u l-istaff mediku kollu, ilkoll insegwu l-istess direzzjoni; ħidma f’team koeżiv li tista’ biss twassal għal riżultati pożittivi. Kemm hu differenti t-taħriġ tal-goalkeepers minn dak ta’ players oħra? Ix-xogħol tekniku speċifiku tal-goalkeeper irid jittieħed b’ċertu ħsieb f’kull aspett u jieħu ħafna ħin. Jien inħobb it-teknika u nipprova ma nħalli barra l-ebda dettall. Nerġa’ nara s-sessjoni tat-taħriġ u naq­sam il-filmati mal-players tiegħi biex jaraw fejn jis­tgħu jitjiebu. Żgur li t-taħriġ globali ta’ team jagħmel lill-goalkeeper aktar involut fl-aspett tattiku u konsegwentement il-goalkeeper ikun involut fil-logħba aktar minn snin ilu. Ta’ min tkun l-aħħar kelma li fuqha jiġi utilizzat il-goalkeeper mat-team nazzjonali – tiegħek jew ta’ Devis Mangia? Nirreferi għat-tweġiba pre­ċedenti. L-istaff jiddiskuti b’paragun globali bejnietna lkoll. Kull dettall jiġi analizzat qabel kull deċiżjoni, u Mangia, li dej­jem jisma’ lilna lkoll, imbagħad jieħu d-deċiżjoni finali, imma aħna dejjem inkunu fil-qrib tiegħu. Għandi informazzjoni li fil-logħbiet, toqgħod fl-aħ­ħar siġġu fuq il-bank tas- sostituti. Hemm xi raġuni għal dan? Għaliex tagħżel li tagħmel hekk? Hija xi ħaġa li ilni nagħmel għal snin sħaħ. Mhix superstizzjoni, iżda huwa l-mod tiegħi kif infittex il-konċentrazzjoni t-tajba fis-skiet fl-osservazzjoni tal-partita u niffoka fuq il-goalkeeper. Kif tiddeskrivi l-livell tal-football Malti? Żgur li mhux dejjem tara logħbiet ta’ intensità għolja, imma jien konvint li l-kontinwità tal-logħbiet wara l-waqfiet sfurzati minħabba l-pandemija tista’ ttejjeb dan l-aspett. Nixtieq nara iktar goalkeepers żgħażagħ fil-ground, biex nagħtihom il- fiduċja u noħolqu prospetti ġodda fil-football Malti. X’inhuma l-opinjonijiet tie­għek fuq l-istadia f’pajjiżna? Naħseb li jintlagħbu ħafna logħbiet fi ftit grounds f’Malta u b’hekk mhux faċli li nżommuhom dejjem fil- quċċata. Imma nista’ nitkellem fuq l-Istadium Nazzjonali f’Ta Qali, li jogħġobni ħafna u dejjem nittama li nsegwi partiti sħaħ hemmhekk. Il-passjoni tal-pubbliku tgħin ħafna wkoll speċjalment tal-partitarji. Kif inhi l-kundizzjoni tal-goalkeeper Henry Bo­nello wara li weġġa’ fil-ġimgħat li għaddew? Huwa qed jaħdem ħafna biex jirkupra tajjeb. Żgur din il-ġimgħa se nkunu na­fu eżattament jekk nistgħux nsejħulu lura għal-logħbiet li jmiss. Tista’ tgħaddi l-aħħar mes­saġġ lil kull min irid jibda karriera bħala goalkeeper? Minbarra l-ewwel timi­jiet, ilni snin nsegwi proġett personali tiegħi stess iddedikat lill-goalkeepers żgħ­ażagħ bl-isem ta’ "Il-ħajja bħala numru wieħed", u dejjem ngħid lill-players tiegħi biex jgħixu l-emoz­zjonijiet u r-rwol ta’ goalkeeper bil-passjoni u biex kull sessjoni ta’ taħriġ issir opportunità ġdida kbira biex jitgħallmu. Artiklu preċedenti Paris Saint-Germain f’taqtiegħa ma’ Liverpool għall-firma ta’ Karim Adeyemi Artiklu li jmiss Żewġ persuni jindarbu gravi wara ħabta fil-Mellieħa